cyanic-selkie/wikianc huggingface dataset:
Papegøien
Handling
Papegøyen må nå selge seg til en trupp omreisende italienere og havner i utkanten av alvenes skog i Danmark. Polemikkel Poetikkel har fulgt etter til Danmark, og da han akkurat har fått publisert et større dikt i en dansk avis (Norges Dæmring?), oppsøker han Onkel Tobias, som kaster ham ut fordi han «har skjelt sit Fædreland ud» [i "Norges Dæmring". Den danske onkel opptrer altså på vegne av norsk fedrelandssinn som han mener at Polemikkel har krenket.] Selv synes Polemikkel Poetikkel at han har opptrådt rosverdig, noe fornuftige dansker som Onkel Tobias, tar avstand fra. Det er altså ikke Danmark og alt dansk som sådan som farsen kritiserer, men den såkalte «danomani» som ble praktisert i visse kretser i Norge.
Alvene, som først hadde puttet Johans sjel inn i en papegøye, flytter den nå nedover på skapningsstigen. Siden den ikke har forbedret seg det grann, må den inn i en tordivels trange hjerne. Polemikkel finner tordivelen og river beina av den, slik Johan tok livet av en tordivel i begynnelsen av stykket. Da innser Johan, nå som tordivel, omsider sine feil, og formaner Polemikkel til å forbedre seg. Men det ser ikke ut til at Polemikkel har øre for hans oppfordring.
Da Johan endelig våkner som seg selv, er han blitt et annet og bedre menneske, og uttaler stykkets moral: "Hvilken Drøm, som disse duftende Blomster maa have indaandet mig! Alfer, Papegøie, Oldenborre, Polemikkel eller hvad han hedte – alt en Drøm. Vel! men jeg vil huske Moralen: ikke ærgre fornuftigfe gode Mennesker, ikke sladdre, ikke lyve, ikke være slem Dreng, ikke ødelegge Blomster, ikke pine Sommerfugle, ikke tirge Alfer, Poeter eller Trolde, ikke være forfængelig, skadefroe og ondskabsfuld, ikke holde mig til Poetikler eller Æsthetikler, ikke være Boghandler, naar jeg er en Dreng, og aldrig glemme Papegøien" (SS II 3, 80). Se også artikkelen om Johan Fjeldsted Dahl.
Resepsjon
Papegøien ble uroppført av Suttungteateret på Tangen den 17. juni 1980 i forbindelse med Wergelands fødselsdag. Instruksjonen var ved Gudmund Groven. Stykket ble satt opp om igjen de neste to årene. Det har stort humoristisk potensiale, og satiren retter seg mot norsk husmannsånd og europeisk kulturimperialisme.
Mats Thornes
Mats Selmer Thornes (født 25. august 2002) er en norsk fotballspiller som spiller for Åsane Fotball.
What’s Your Number?
What's Your Number? er en amerikansk romantisk komedie fra 2011. Filmen er regissert av Mark Mylod, skrevet av Gabrielle Allan og Jennifer Crittenden basert på romanen 20 Times a Lady av Karyn Bosnak, og har Anna Faris og Chris Evans i hovedrollene.
Handling
Ally (Anna Faris) er en kvinne som har mange ubrukelige eks-kjærester som hun aldri ser igjen. En dag leser hun en avisartikkel som heter What's Your Number?, som oppfordrer leseren til å tenke over hvor mange man har ligget med. Ally oppdager at det nummeret er langt høyere enn de fleste andres, og nå lurer hun på om en av dem kanskje kan være den rette likevel. Hun bestemmer seg for å oppsøke dem, og tar imot hjelp fra den arrogante naboen, kvinnebedåreren Colin (Chris Evans), som viser seg å være en mester i å finne mennesker. Kan kjærligheten hele tiden ha befunnet seg rett under nesa hennes?
Divizia Naţională 2018
Divizia Naţională 2018, var den 28 sesongen av Divizia Naţională. Sesongen begynte 1. april 2018 og ble avsluttet 24. november 2018. Regjerende mestere Sheriff Tiraspol forsvarte tittelen, og vant sitt 17 seriemesterskap.
Resultattabell
Lagene spiller 2 hjemme kamper og 2 borte kamper mot hvert av de andre lagene.
Hattrick
Note
(H) = Hjemme, (B) = Borte
Cicero (Illinois)
Den har og dekker et areal på 15,19 km².
Ravindra Kelekar
Ravindra Kelekar (født 25. mars 1925, død 27. august 2010) var en indisk forfatter, lyriker og poet. Han var inspirert av Indias landsfader Mahatma Gandhi og stilte ofte opp som aktivist og frihetskjemper under den indiske frihetsbevegelsen.
Kelekar ble tildelt flere litterære priser for hans mange itterære verk. Sammen med Satyavrat Shastri ble han tildelt Jnanpith-prisen i 2006. Hans far, Dr. Rajaram Kelekar, var en lege som senere ble kjent for sin portugisiske oversettelse av hinduismens hellige skriften Bhagwad Gita.
Buh-limanen
Buh-limanen, eller Buh-estuaret (ukrainsk Бузький лиман), er et estuar dannet av Søndre Buh. Det er 82 km langt og opp til 11 km bredt. Sammen med Dniprolimanen danner det Dnipro–Buh-limanen. Byen Mykolajiv ligger ved Buh-estuaret.
Basketball under Samveldelekene 2018
Basketball under Samveldelekene 2018 ble arrangert i Gold Coast i Australia fra 5. til 15. april 2018. Basketballturneringen ble arrangert på tre arenaer; Cairns Convention Centre i Cairns og Townsville Entertainment and Convention Centre i Townsville for innledende kamper, og Gold Coast Convention and Exhibition Centre i Gold Coast for finalene. Dette var andre gang basketball var en øvelse i Samveldelekene. Totalt åtte herrelag og åtte kvinnelag, fra til sammen 11 land deltok.
Deltakerland
11 land deltok i basketballturneringen, med til sammen 192 utøvere: (antall utøvere i parentes)
Constantine Bay
Constantine Bay er en landsby og en bukt langs Atlanterhavet, på kysten av det nordlige Cornwall i England, United Kingdom. Bukten befinner seg rundt 5 km vest for Padstow, og befinner seg i St Merryn. Stranden er populær blant surfere og har patruljerende livreddere om sommeren.
Bloomington (Illinois)
Bloomington er en amerikansk by som ligger i McLean County i Illinois.
Den har og dekker et areal på 70,33 km².
Oransjevingeastrild
Oransjevingeastrild er en fugl i gruppen Pytilia i familien astrilder. Den forekommer i Angola, Botswana, Burundi, Republikken Kongo, Den demokratiske republikken Kongo, Etiopia, Kenya, Malawi, Mosambik, Rwanda, Sør-Afrika, Sudan, Tanzania, Uganda, Zambia og Zimbabwe.
Dnipro–Buh-limanen
Dnipro–Buh-limanen (ukrainsk Дніпровсько-Бузький лиман) er et åpent estuar, eller en liman, dannet av de to elvene Dnipro og Søndre Buh. Det ligger på nordkysten av Svartehavet, sør i Ukraina. Den viktigste byen ved estuaret er Otsjakiv.
Estuaret består av to deler, den brede Dniprolimanen (55 km lang, opp til 17 km bred), og den smale Buh-limanen (47 km langt, fra 5 til 11 km bredt). I gjennomsnitt er dybden 6–7 m og den største dybden er 12 m.
Estuaret blir benyttet som skipsled, som fritidsområde og til fiske.
Ved utløpet av limanen ligger den kunstige festningsøya Pervomajskyj, ferdigstilt i 1895 og forlatt i 2005.
Cassidy Hutchinson
Cassidy Jacqueline Hutchinson er en tidligere assistent i Det hvite hus og også assistent for USAs tidligere president Donald Trump s stabssjef Mark Meadows.
Hutchinson vitnet 28. juni 2022 ved senatets offentlige høringer om angrepene på Capitol Hill 6. januar 2021. Hutchinson var et overraskende vitne og det hun fortalte var ifølge The Guardian svært undergravende for Trumps troverdighet. Hun fremsto som et av de viktigste vitnene. Hun skal ha blitt advart om skadevirkningene av å vitne mot Trump.
Decatur (Illinois)
Decatur er en amerikansk by som ligger i Macon County i Illinois.
Den har og dekker et areal på 121,62 km².
Norgesmesterskapet i boksing 1939
Norgesmesterskapet i boksing 1939 ble arrangert i Folkets Hus i Sarpsborg 11.–13. mars.
Kongepokalen ble vunnet av Bjørn Johnson.
Rødnebbamarant
Rødnebbamarant er en fugl i gruppen amaranter (Lagonosticta) i familien astrilder. Den forekommer i Afrika sør for Sahara.
Fotogrammetri
Fotogrammetri er faget, vitenskapen og den indirekte måleteknikken som brukes når en ved hjelp av fotografiske eller digitale bilder observerer og bestemmer egenskaper som for eksempel beliggenhet, form, størrelse og identitet for avbildet terreng eller andre gjenstander. Selve ordet «fotogrammetri» er satt sammen fra gresk fos - lys, grafein - skrive, tegne og metron - mål.
Cambarus veitchorum
Cambarus veitchorum eller «White spring cave crayfish» er en art av ferskvannskreps eller «hulekreps» av slekten av ferskvannskreps (familie Cambaridae, orden Reptantia) som inngår i den store gruppen av såkalte tifotkrepser. Dette er en av i alt om lag 100 arter i slekten med det som på engelsk kalles enten bare «crayfish», eller «cave crayfish».
Utbredelsen er begrenset med forekomster i elver og innsjøer i deler av Nord-Amerika.
Taksonomisk plassering
En moderne oppdatering av systematikken gis her med basis i WoRMS-databasens systematikk fra 2013.
Anny – en gatepiges roman
Anny – en gatepiges roman er et norsk romantisk filmdrama fra 1912. Filmen hadde premiere 9. november 1912 på Cordial kino i Oslo.
Handling
Den vakre Anny, som jobber i en sigarbutikk, opplever at en kjent grosserer blir betatt av henne og tilbyr henne jobb i sin manufakturforretning. Anny er litt engstelig, men tar imot tilbudet, i stor grad for å komme unna sin fordrukne far.
Det oppstår snart et forhold mellom Anny og grossereren, og hun brenner alle broer til sitt tidligere liv, og lar lettsindigheten ta over. Anny har ingen følelser for grossereren, og finner seg en ny venn. Hun lurer så grossererens sønn til å stjele farens nøkler, så hun kan røve pengeskapet hans.
Tyveriet blir oppdaget, og det blir et voldsomt oppgjør mellom far og sønn, som kulminerer med at sønnen går med på å fordufte til Amerika. Sønnen prøver å ta sitt eget liv med gift, og blir bragt hjem. Etter lang tids sykeleie kommer han seg, og blir tatt til nåde igjen.
Anny er for godt havnet på dårlige veier og synker dypere og dypere ned i elendighet.
Aubergina
Aubergina er en slekt av glansvinger som tilhører underfamilien stjertvinger (Theclinae).
Utseende
Små til middelsstore stjertvinger med én kort og én lengre stjert på bakvingen. Hannens overside er skinnende blå eller blåfiolett med svarte ytterkanter og en svart flekk i forvingen, hunnen er ensfarget brun. Undersiden er lysgrå med to mer eller mindre uregelmessige, brune tverrbånd og to oransje flekker på bakvingen.
Utbredelse
Disse artene lever i Mellom- og Sør-Amerika, fra Mexico til Rio de Janeiro.
Linden Hall
Linden Hall (født 20. juni 1991) er en australsk friidrettsutøver som konkurrerer i mellomdistanseløp.
Hun representerte Australia i Sommer-OL 2016 i Rio de Janeiro, der hun deltok på 1500 meter.
Svensk-norsk samarbeidsfond
Svensk-norske samarbeidsfondet er et svensk fond hvis overskudd skal fremme svensk-norsk samarbeid.
Historie
Svensk-norske samarbeidsfondet ble dannet 1949 gjennom middler fra blant andre Svenske Norgehjelpen og andre hjelpeorganisasjoner som samlet inn gaver til hjelp for det okkuperte Norge under andre verdenskrigen.
Det ble dannet et fond i Sverige (Svensk-norska samarbetsonden) og et i Norge (Norsk-svensk samarbeidsfond). De to fondene slogs sammen til én i 1993 og fondet er siden da en svensk stiftelse.
Når Voksenåsen, Norges nasjonalgave til Sverige ble åpnet i 1960 fikk fondene ansvar for driften av programvirksomheten. Siden 1976 har Voksenåsen et eget styre og driver alt siden dess sin egen programvirksomhet. Fonden og Voksenåsen fortsatt et tett samarbeid.
Virksomhet
Fondets oppdrag er å fremme svensk-norsk samarbeid. Dette skal skje gjennom gjensidig utveksling og informasjon om svenske og norske kultur- og samfunnsforhold.
Styre og direktør
Styret 2016-2020 består av fra Norge: styreleder 2020 Janne Log, Odd Inge Skjævesland og Rune Mørck-Wergeland. Fra Sverige Lars Enqvist, Inga-Lill Nicolin og Emelie Palmér.
Direktører for Norsk-svensk samarbeidsfond: Henry N. Bache, 1949-66, Gerhard Arnesen, 1967-88, Harald Løvaas, 1989-92.
Direktører for Svensk-norska samarbetsfonden: Arne F. Andersson, 1949-82, Åke Landqvist, 1983-91, Mats Wallenius (f.d Jönsson), 1991-99, Anders Ljunggren, Anders 2000-2006, Mats Wallenius, 2007- 2020, Anna Florén 2020-
Ad limina
Ad limina (latin: «til terskelen») er en betegnelse på de katolske biskopenes regelmessige, offisielle besøk hos paven. Navnet er en forkortelse for «til apostelen Peters terskel».
Da det er flere tusen biskoper må dette organiseres grundig, et arbeid som er lagt til et kontor under Kongregasjonen for biskopene.
Haldenveien
Haldenveien kan referere til:
Halvor P. Eggan
Halvor Pedersen Eggan (født i Osen i Østerdalen 3. juli 1854, død i USA 1931) var en norsk-amerikansk fotograf.
Familie
Foreldrene var Peder Halvorsen Egga (f. 19/5-1832) fra Osen i Østerdal og Serine Olsdatter (f. 1834) fra Elverum. Halvor vokste opp på farsgården Egga, men tok navnet Eggan da han kom til USA.
Karriere
Halvor emigrerte til USA i 1876, og fikk etter hvert følge av sine brødre, Syver (= Sever) Eggan (10)-1869-1929) og Svend Torinus (= James) Eggan (f. 12/11-1872), som også slo inn på fotografiyrket. De drev fra 1891 til 1895 atelieret Eggan Bros. i 207 Pike Street, Seattle, Washington. I USA møtte han norske Inger (f. 1870) og de ble gift i 1894 og fikk to barn. Også Inger praktiserte som fotograf. Sammen etablerte de et atelier i Rena omkring 1898, som de oppga allerede i 1900, og dro med barna til Åmot, hvor de finnes omtalt i Folketellingen for 1900. I årene 1901 til 1903 var de tilbake i USA og opprettet eget atelier i Moscow, delstaten Idaho, hvor de også grunnla Eggan Opera House. Ellers drev de virksomheten fra Washington og Oregon, men var tilbake i Moscow i årene 1909-1910.
Leslie Wormald
Leslie Graham Wormald (født 19. august 1890, død 10. juli 1965) var en britisk roer som deltok under OL 1912 i Stockholm.
Wormald ble olympisk mester i roing under OL 1912 i Stockholm. Han vant åtter sammen med Edgar Burgess, Sidney Swann, Ewart Horsfall, James Angus Gillan, Arthur Garton, Alister Kirby, Philip Fleming og Henry Wells (styrmann). Mannskapet på den seirende åtteren representerte Leander Club. I finalen møtte de en annen britisk båt med mannskap fra roklubben New College. Totalt deltok elleve båter fra åtte nasjoner og konkurransen ble avholdt i perioden 17 til 19. juli 1912.
Dniprolimanen
Dniprolimanen, eller Dniproestuaret (ukrainsk Дніпровський лиман), er et åpent oligohalint estuar nord i Svartehavet, sør i Ukraina. Den største byen ved estuaret er Otsjakiv. Estuaret er 55 km langt og 17 km bredt. Middeldybden er 6-7 meter og det er 12 meter på det dypeste.
Bruneis riksvåpen
Bruneis riksvåpen har en framtredende plass i Bruneis flagg. Det ble første gang antatt 1932 og fikk sin nåværende utforming 29. august 1959. Våpenet har fem symbolske elementer i rødt: Flagget øverst, over den kongelige paraplyen, over to sammensatte vinger, to oppadløftede hender, og en oppadvendt halvmåne. På halvmånen er nasjonaldevisen skrevet i gull på arabisk: "Alltid til tjeneste under Guds veiledning". Nederst et rødt banner med gull arabisk skrift: "Brunei Darussalam", fredslandet Brunei.
Dniprolimanen
Estuaret har samband til Svartehavet via et 3,6 km bredt sund (mellom Otsjakivneset og Kinburnneset). Sørbredden av estuaret er lavt og sandete, mens nordbredden er opp til 20-35 meter høy.
Dniprolimanen danner sammen med Buh-limanen Dnipro–Buh-limanen.
Bruneis riksvåpen
Vingene symboliserer beskyttelse ved rettferdighet og fred. Halvmånen er et symbol for islam, statsreligionen. Hendene symboliserer regjeringens plikt til å beskytte befolkningen.
Arlington Heights (Illinois)
Arlington Heights er en amerikansk by som ligger i Cook County i Illinois.
Den har 75 101 innbyggere (2010) og dekker et areal på 43,07 km².
Borgarøya
Borgarøya, også kalt lille Hatløya er et gammelt handelssted som ligger i skjærgården ved Ulsteinvik. Navnet kommer av at det har vært «borgere» her siden tidlig på 1600-tallet. Dette var folk som hadde løst «borgerbrev» og hadde rett til å reise langs kysten og drive handel. Stedet lå sentralt langs den gamle skipsruten mellom Bergen og Trondheim. Handelsmenn fra Bergen hadde varelager på øya og drev byttehandel av fisk og landbruksprodukt. På det meste var det 17 ulike bygninger her, og det var fast handel fram til 1880-årene. I dag er Borgarøya et populært utfartssted og om sommeren har det enkelte år vært kafédrift i det gamle handelshuset på øya.
April, april
«April, april» er en svensk slagerlåt fra 1961, komponert av Bobbie Ericson og med tekst av Yngve Orrmell. Sangen vant Melodifestivalen 1961 og var Sveriges bidrag i Eurovision Song Contest 1961 der den ble nummer 14 av 16 deltakere. I den svenske finalen ble sangen fremført av Siw Malmkvist med stort orkester og Gunnar Wiklund med lite orkester. Sveriges Radio Television besluttet imidlertid at Lill-Babs skulle fremføre sangen i Eurovison Song Contest.
Bakgrunn
«April, april» var en av rundt 550 bidrag som ble sendt inn til den svenske finalen. Fem av bidragene ble plukket ut til den svenske finalen, og hver bidrag ble fremført to ganger – én gang med lite orkester, og én gang med Sveriges Radios underhållningsorkester. Gunnar Wiklund fremførte «April, april» med lite orkester, mens Siw Malmkvist sang den med stort orkester.
Acentrusini
Acentrusini er en gruppe av små biller med lang, tynn snute. Billene lever på levende planter.
April, april
Bakgrunn
Sangen vant den svenske finalen, og da Malmkvist skulle fremføre den etter seieren, glemte hun teksten og begynte å le flere ganger under vinneropptredenen. Opptrinnet ble sterkt kritisert av svensk presse, og var trolig en medvirkende årsak til at Malmkvist ikke fikk fremføre sangen i den internasjonale finalen i Cannes.
Acentrusini
Utseende
Middelsstore, nokså kraftige, brokete fargede snutebiller. Grunnfargen er brunsvart, men med kontrastrike tegninger av lyse eller brunlige skjell. Hodet er trukket ut til en lang og tynn snute, antennene er knebøyde og sitter festet langt ute på snuten.
April, april
Bakgrunn
I stedet henvendte Sveriges Radio-Television seg til Lill-Babs og spurte om hun ville representere Sverige i Eurovision Song Contest. Lill-Babs var usikker på om hun skulle takke ja, blant annet fordi sangen har et lengre plystre-passiar. Tross usikkerheten takket Lill-Babs ja, og opptrådte som syvende bidrag i Cannes 29. mars 1961.
Yggdrasil-feltet
Yggdrasil-feltet er et samlenavn for planlagt utbygging av petroleumsfeltene nord for Alvheimfeltet og Krafla/Askja på Vikingbanken i Nordsjøen, og omfatter blokkene 30/11-8, 30/11-9 og (?). PUD ble innlevert i desember 2022 og produksjonsstart er planlagt til 2025.
Acentrusini
Utbredelse
Gruppen er utbredt fra den Iberiske halvøya i vest til Turkmenistan i øst.
Yggdrasil-feltet
Planene for området består av en plattform for prosessering i det sørlige området operert av Aker BP, en ubemannet prosesseringsplattform i nord operert av Equinor, i tillegg til flere mindre plattformer og havbunnsbrønner.
April, april
Bakgrunn
De internasjonale juryene ga imidlertid sangen bare to stemmer – begge poengene kom fra vertslandet Frankrike. Til slutt endte sangen som nummer 14 av 16, Sveriges dårligste resultat i konkurransen til da.
Yggdrasil-feltet
Funn av petroleum ble påvist i 2011. Reservoarene inneholder gass og olje i sandstein av mellomjura alder i Brentgruppen på 3200–3650 meters dyp. Minste vanndybde er 11 meter. Estimert reserve er 14,97 Sm³ o.e olje, 17,3 Sm³ gass og 2,12 Sm³ NGL. .
April, april
Siw Malmkvists versjon
«April, april» ble opprinnelig utgitt av Siw Malmkvist på EP sammen med tre andre låter i mars 1961. På omslaget ble sangen markedsført som a-siden på EP-en, men var imidlertid første låt på b-siden.
Lill-Babs' versjon
«April, april» ble også utgitt av Lill-Babs på EP på Karusell våren 1961.
Norgesmesterskapet i boksing 1940
Norgesmesterskapet i boksing 1940 ble arrangert i Turnhallen i Oslo 11.–12. mars.
Kongepokalen ble vunnet av Aage Andersen.
Hans Juberg
Hans Juberg (født 21. mai 1833, Frosta, død 22. mai 1890) var ordfører i Frosta kommune i periodene 1872–73 og 1886–89.
Ble allerede i ung alder med i almenningsstyret, hvor han markerte seg i striden om almenningsmerkene i 1858. Kom snart med i herradstyret, og var medlem av den forberedende matrikkelkommisjonen. Han var styremedlem i Frosta sparebank i 25 år.
Benjamin Arvola Notkevich
Benjamin Arvola Notkevich (født 9. februar 1993) er en norsk politiker (Ap) og sjakkspiller som representerer Tromsø Sjakklubb.
Han er nå politisk rådgiver for energikomiteen på Stortinget.
Karriere
Arvola Notkevich oppnådde IM-tittelen i 2017, og GM-tittelen i 2018.
Politiker
Arvola Notkevich representerer i perioden 2019-23 Sosialistisk Venstreparti i Tromsø kommunestyre. Han er leder for oppvekst og utdanningsutvalget i Tromsø kommune.
I 2022 meldte han overgang fra SV til Ap på grunn av saker som NATO, EØS og privat næringsliv.
Solheimsbakke
Solheimsbakke er navnet på gårdsnummer 33 i Gaular kommune, Sogn og Fjordane. Gården ligger på nordsiden av Haukedalsvatnet og er den nordøstligste gården i kommunen. Den ligger innklemt mellom gården Solheim sin inn- og utmark, og det kan spørres hvorfor den har blitt utskilt som egen gård.
Historisk
I matrikkelen fra 1667 står gården nevnt som Solheim ødejord, dette viser at gården har vært bosatt i høymellomalderen. Etter svartedauden og frem til 1660-tallet har gården sannsynlig blitt brukt som tilleggsjord til Solheim. Driften ved gården ble avviklet i 1970.
Ajeé Wilson
Ajee' Wilson (født 8. mai 1994) er en amerikansk friidrettsutøver som konkurrerer i mellomdistanseløp.
Hun representerte USA under Sommer-OL 2016 i Rio de Janeiro, der hun deltok på 800 meter.
Friidrett under Samveldelekene 2018 – Kulestøt menn (F38)
Kulestøt for menn (F38) for funksjonshemmede utøvere var en del av friidrett under Samveldelekene 2018, og ble arrangert på Carrara Stadium 11. april 2018. Øvelsen var også åpen for utøvere i klassen F37.
Kun finale ble avholdt.
Cambarus angularis
Cambarus angularis  er en art av ferskvannskreps eller «hulekreps» av slekten av ferskvannskreps (familie Cambaridae, orden Reptantia) som inngår i den store gruppen av såkalte tifotkrepser. Dette er en av i alt om lag 100 arter i slekten med det som på engelsk kalles enten bare «crayfish», eller «cave crayfish».
Utbredelsen er begrenset med forekomster i Tennessee og Virginia i USA.
Bolingbrook (Illinois)
Bolingbrook er en amerikansk by som ligger i Will County i Illinois.
Den har og dekker et areal på 62,94 km².
Heterorrhina macleayi
Heterorrhina macleayi er en bille som hører til gruppen gullbasser (Cetoniinae) i gruppen skarabider (Scarabaeoidea).
Utseende
En middelsstor (ca. 25-30 millimeter), avlang, skinnende metallisk grønnfarget eller kobberfarget gullbasse, vanligvis med en to store, svart flekker (ofte grodd sammen til en flekk) på pronotum og to brede, noe uregelmessige svarte tevrrbånd på dekkvingene. Utstrekningen av de svarte feltene varierer en god del.
I levande live (1989-album)
I levande live er et konsertalbum med BokkeReidars Bluesband, utgitt i 1989. Dette er bandets debutalbum.
Heterorrhina macleayi
Utbredelse
Arten lever på Filippinene.
Systematisk plassering
Som for flere andre av gullbasse-slektene med navn som slutter på "-rhina" er det uklart om navnet bør staves med én (-"rhina") eller to (-"rrhina") r-er.
Palatine (Illinois)
Palatine er en amerikansk by som ligger i Cook County i Illinois.
Den har og dekker et areal på 35,64 km².
St. Merryn
St Merryn (kornisk: S. Meryn) er et verdslig sogn og en landsby i det nordlige Cornwall, England. Det befinner seg omkring 5,6 km sør for fiskehavnen Padstow og 18 km nordøst for Newquay.
Juliana Paula dos Santos
Juliana Paula dos Santos (født 12. juli 1983) er en brasiliansk friidrettsutøver som konkurrerer i mellomdistanseløp.
Hun representerte Brasil under Sommer-OL 2016 i Rio de Janeiro, der hun deltok på 5000 meter.
Peloponnes
Peloponnes (gresk: Πελοπόννησος Peloponnesos, «Pelops' øy») er en stor halvøy og en geografisk region i sørlige Hellas. Den er adskilt fra den nordlige delen av landet ved Korintbukta. I løpet av senmiddelalderen og osmansk tid var halvøya kjent som Morea (gresk: Μωρέας), et navn som tidvis benyttes i dagligtale.
Halvøya er inndelt i tre administrative regioner: de fleste tilhører regionen Peloponnes (den østlige delen), og de mindre delene tilhører Vest-Hellas og Attika.
Geografi
Peloponnes er en halvøy som dekker et areal på bortimot 21 549 km² og utgjør den sørligste delen av det greske fastlandet. Mens den teknisk sett kan bli betraktet som en øy siden konstruksjon av Korintkanalen i 1893, er den som andre halvøyer blitt adskilt fra fastlandet ved menneskeskapt vannkanaler, men det er sjelden, om noen gang, at den er referert til som en «øy». Den har to landkonstruksjoner med resten av Hellas, en naturlig ved Korintkanalen, og en kunstig ved den store Rio-Antirio-broen (offisielt navn er Charilaos Trikoupis-broen) over Korintbukta i nærheten av Patras, og forbinder byen Rio på Peloponnes med Antirrio på det greske fastland. Broen ble fullført i 2004.
Halvøya har fjell i innlandet og dyp, innskåret kystlinjer. Fjellet Taygetos er det høyeste punktet med 2 407 meter. Peloponnes har fire halvøyer som strekker seg sørover: Messenia, Manihalvøya og Kapp Maléa (i antikken kalt for Epidavros Limira). og Argolida, liggende ytterst nordøst på Peloponnes.
To øygrupper ligger utenfor kysten av Peloponnes: De saroniske øyer i øst og De joniske øyer i vest. Øya Kythira sør for halvøya Kapp Maléa er betraktet som en del av De joniske øyer.
Historie
Halvøya har vært bebodd siden forhistorisk tid. Dets moderne navn er avledet fra oldtidens greske mytologi, særlig knyttet til heroen Pelops som skal ha erobret hele halvøya. Navnet Peloponnesos betyr «Pelops' øy».
Det greske fastlandet og Europas første betydelige sivilisasjon, egeisk kultur (eller mykenske) dominerte Peloponnes i gresk bronsealder fra høyborgen i Mykene i den nordøstlige delen av halvøya. Den mykenske sivilisasjonen falt brått sammen mot slutten av 2000-tallet f.Kr. og mange av dens byer og palasser viser tegn på ødeleggelser. Den påfølgende perioden, kjent som de mørke århundrer i Hellas, er markert med et fravær av skriftsystem. I 776 f.Kr. ble de første olympiske leker holdt i Olympia, og denne datoen er tidvis benyttet for å markere begynnelsen på den antikke perioden i gresk oldtid. I løpet av denne tiden var Peloponnes sentrum for den viktigste politikken i oldtidens Hellas, og besto av de mektigste bystatene og var stedet for de blodigste slagene. Det var her byene Sparta, Korint, Argos og Megalopolis lå og var åstedet for Det peloponnesiske forbund, et forbund av bystater, under ledelse av Sparta. Halvøya var involvert i perserkrigene og var scene for Peloponneskrigen i tiden 431 f.Kr.-404 f.Kr. Halvøya ble erobret av den ekspanderende romerske republikken i 146 f.Kr. og ble da omgjort til den romerske provinsen Achaea. I løpet av den romerske perioden forble halvøya velstående, men ble en provinsiell bakevje, relativt fjernet fra hendelsene i den store romerske verden.
Byer
De største moderne byene på Peloponnes (folketelling fra 2011):
Kinas Grand Prix 2013
Kinas Grand Prix 2013 var et Formel 1-løp avholdt den 14. april 2013 på Shanghai International Circuit. Det var det tredje løpet i Formel 1-sesongen 2013. Løpet ble vunnet av Fernando Alonso i Ferrari.
Stillingen i mesterskapene etter løpet
Konstruktørmesterskapet
Skokie
Skokie er en amerikansk by som ligger i Cook County i Illinois.
The Nanny Diaries
The Nanny Diaries er en amerikansk romantisk dramakomedie fra 2007. Filmen er skrevet og regissert av Shari Springer Berman og Robert Pulcini, basert på romanen med samme navn av Karyn Bosnak, og har Scarlett Johansson, Chris Evans, Laura Linney og Paul Giamatti i hovedrollene.
Handling
Annie Braddock (Scarlett Johansson) har nettopp gått ut av college, men har ingen anelse om hva hun skal gjøre i livet. Så redder hun en liten gutt fra å bli overkjørt i parken, og hun tror hun finner sitt kall da guttens mor, som hun kaller Mrs. X (Laura Linney), ansetter henne som barnevakt. Hun oppdager raskt at familien ikke er så idyllisk som utsiden skulle tilsi, og selv om hun bryr seg om gutten, er hun ikke sikker på hvor lenge hun kan stå ut i jobben. Det blir ikke mindre komplisert når hun møter og faller for en mann hun kaller "Harvard Hottie" (Chris Evans), som bor i bygningen der familien holder til.
Viticiini
Viticiini er en gruppe av små biller med lang, tynn snute. Billene lever på levende planter.
Utseende
Små til middelsstore (ofte 2 – 6 mm) biller av sterkt varierende kroppsform. Felles for alle er at hodet er trukket ut til en lang og tynn snute (i ekstreme tilfeller lengre enn resten av kroppen), og at antennene er knebøyde. Oversiden er mer eller mindre skjellkledt og matt. Kroppsformen varierer mellom kort oval (slekten Curculio) og ganske langstrakt (for eksempel slektene Dorytomus og Brachonyx), vanligvis høyt hvelvet. Hodet er forholdsvis lite. Den lange snuten kan ikke legges inn i en fure mellom framhoftene og holdes ofte framoverrettet. Brystskjoldet er bredere enn langt, bakerst ofte omtrent så bredt som dekkvingene ved roten. Beina er vanligvis forholdsvis lange og kraftige.
Levevis
Denne underfamilien går på levende planter, og larvene utvikler seg som oftest i blomster, frukter eller frø.
Utbredelse
Gruppen er utbredt i Sørøst-Asia og Oseania.
Calle Mariana Rodríguez del Toro de Lazarín
Calle Mariana Rodríguez del Toro de Lazarín er ei gågate i den nordlige delen av Mexico bys historiske sentrum. Den går mellom Calle República de Chile i øst og Calle Allende i vest, og markerer grensa for bydelen La Lagunilla. I midten av gata er det en rekke blomsterbed med trær. Bebyggelsen består stort sett av boliger fra slutten av 1800-tallet og begynnelsen av 1900-tallet.
Gata ble anlagt på 1500-tallet, og het tidligere Cerrada de la Misericordia.
Karl Popper
Karl Raimund Popper (født 28. juli 1902 i Wien, død 17. september 1994 i London) var en østerriksk-britisk filosof og vitenskapsteoretiker. Han blir regnet som en av de mest innflytelsesrike vitenskapsfilosofene på 1900-tallet.
Selv om Popper er mest kjent som vitenskapsfilosof, kom han også med betydelige bidrag til blant annet sosial- og politisk filosofi (jf. det åpne samfunn), erkjennelsesteori og bevissthetsfilosofi. Et gjennomgangsmotiv i Poppers filosofi var hans fallibilisme: Mennesket er feilbarlig, all kunnskap er usikker. Blir denne enkle innsikten ignorert, fører dette til stagnasjon i vitenskapen og til totalitarisme i samfunnet. Popper forfektet en ny filosofisk grunnposisjon, kritisk rasjonalisme, som tar høyde for kunnskapens feilbarlighet og har implikasjoner for en rekke filosofiske disipliner.
Wien (1902–1937)
Karl Raimund Popper ble født som det tredje og yngste barnet av Jenny Popper (født Schiff) og advokaten Simon Siegmund Carl Popper. Foreldrene, som hadde konvertert fra jødedom til protestantisme før Karl ble født, hørte til dannelsesborgerskapet i Østerrike-Ungarns hovedstad Wien. Karls oppvekst var preget av foreldrenes kulturinteresse (spesielt interessen for musikk og litteratur) og samfunnsengasjement (hans far drev f.eks. et hjem for hjemløse – som bl.a. den unge Hitler bodde i).
Som 16-åring sluttet Popper på skolen og flyttet til en brakkeleir sammen med sosialistiske studenter. Han begynte å gå på forelesninger i matematikk, fysikk, psykologi og filosofi ved Wiens universitet og deltok ulønnet i Alfred Adlers terapeutiske arbeid med vanskeligstilte barn. Siden han vurderte marxismen som den beste garantisten for verdensfreden, ble han aktiv i kommunistpartiet. Allerede to måneder senere forlot han marxismen, etter å ha forstått at lederne var villig til å ofre andres liv i ideologiens navn. Han forble en (ikke-marxistisk) sosialist i flere år (og ble etter hvert sosialliberal).
Fra 1921 til 1922 studerte Popper kirkemusikk ved Wiens musikkonservatorium, etterfulgt av en lære som snekker. Parallelt tjente han penger med veibygging og som privatlærer, tok igjen sin skoleavslutning (Matura) som eksternist og fortsatte deretter universitetsstudiene som ordentlig student. I 1924 fikk han både svennebrev som møbelsnekker og undervisningskompetanse som lærer. Mens han fortsatte å jobbe med vanskeligstilte barn og engasjere seg for en skolereform, begynte han på et studium i psykologi og filosofi under veiledning av Karl Bühler. Han forsvarte sin doktorgrad i 1928. I 1930 fikk han jobb som lærer og giftet seg med sin kollega Josefine Anna «Hennie» Henninger. Hun ble en uvurderlig støttespiller og i praksis sin manns privatsekretær, som blant annet maskinskrev alle hans manuskript.
Ved siden av lærergjerningen knyttet han også kontakter til og førte filosofiske diskusjoner med flere medlemmer av Wienerkretsen (Rudolf Carnap, Herbert Feigl, Philipp Frank, Kurt Gödel, Hans Hahn, Victor Kraft, Karl Menger, Richard von Mises, Friedrich Waismann), men uten å dele deres positivistiske grunnsyn, og uten noen gang å bli invitert inn i selve kretsen. Andre vitenskapsfolk han diskuterte med var blant andre Karl Polanyi, Alfred Tarski og Abraham Wald. I denne perioden begynte Popper å arbeide med et manuskript som til slutt ble gitt ut som Logik der Forschung i 1934. Denne boken gjorde ham kjent langt utover landegrensene, og Popper ble invitert til konferanser og seminarer i Brussel, Cambridge, London, Oxford, København, Paris og Praha (der han blant annet ble kjent med Niels Bohr, Friedrich von Hayek og Bertrand Russell).
New Zealand (1937–1946)
På grunn av den økende antisemittismen i Østerrike var Popper (som kom til å miste 16 slektninger i Hitlers jødeutryddelse) klar over at han ikke ville få noen universitetsansettelse i hjemlandet. Han takket derfor ja til et stillingstilbud ved Canterbury University College og flyttet i 1937 til New Zealand. Selv om han hadde en ren undervisningsstilling, produserte Popper to av sine viktigste bøker i denne perioden:
I 1938 fikk han nyheten om nasjonalsosialistenes Anschluss av Østerrike, og han bestemte seg umiddelbart for å skrive et forsvar for demokratiet og det åpne samfunn, noe han senere kalte sin «krigsinnsats». Resultatet var bøkene The Poverty of Historicism og The Open Society and its Enemies. Dermed hadde Popper også etablert seg som en politisk filosof.
London School of Economics (1946–1969)
Mot slutten av andre verdenskrig fikk Popper tilbud om en stilling som reader i logikk og vitenskapelig metode ved London School of Economics and Political Science, og flyttet til Storbritannia i 1946. I 1949 fikk han et professorat i de samme fagene ved University of London. Om tiden i England skrev han senere: «Etter at [min kone og jeg] flyttet til Buckinghamshire i 1950, har jeg antagelig vært den lykkeligste filosof jeg har møtt. […] En av de mange kilder til glede er å få et glimt her og der av et nytt aspekt ved den utrolige verden vi lever i, og av vår utrolige rolle i den.»
Kunwar Narayan
Kunwar Narayan (født 19. september 1927 i Faizabad, død 15. november 2017 i Lucknow) var en indisk poet, oversetter og forfatter.
Karl Popper
London School of Economics (1946–1969)
I England fikk Popper tid til å jobbe med sine mange «åpne problemer», til å begynne med hovedsakelig innen logikk, metafysikk og metodelære. Mens han oversatte Logik der Forschung til engelsk, skrev han også et omfattende «postskriptum» til sitt hovedverk, som til slutt omfattet tre bind.
Kunwar Narayan
Han var blant de få intellektuelle poeter som har kombinert en internasjonal moderne sensibilitet med en forankring i sitt eget lands kultur og fantasifulle historie. Hans forfatterskap begynte med Chakravyūh, hans første diktsamling som ble utgitt i 1956. Omtrent samtidig, var han redaktør for det litterære tidsskriftet Jug-Chetna.
Karl Popper
London School of Economics (1946–1969)
Ved flere anledninger ble Popper invitert som gjesteforeleser til USA (ved bl.a. Harvard og Princeton University). Det som gjorde størst inntrykk på ham var diskusjonene med Albert Einstein, som Popper hadde beundret siden ungdomstida. De to hadde veldig like vitenskapsteoretiske grunnsyn, men Popper prøvde å motbevise Einsteins tro på determinismen.
Manama
Manama (arabisk: المنامة Al-Manāmah) er hovedstaden i den arabiske øystaten Bahrain. Byen ligger nordøst på øya Bahrain. Byen er den største byen i landet med et innbyggertall på omtrent 150 000, noe som utgjør omtrent en tiendedel av landets befolkning.
Kunwar Narayan
Hans arbeider omfattet flere varierte sjangre, blant annet lyrikk, episke dikt, noveller, litterær kritikk, oversettelser fra andre språk, essays og artikler. Hans poesi er blitt oversatt til flere språk og han har mange æresbevisninger som inkluderer Warszawa-universitetets honorære medalje og Italias Premio Feronia for fremstående internasjonal verk.
Karl Popper
London School of Economics (1946–1969)
Noen av Poppers elever ved London School of Economics ble selv innflytelsesrike filosofer. Mest kjent er Imre Lakatos og Paul Feyerabend. Andre studenter var Joseph Agassi, W.W. Bartley, Mahasweta Chaudhury, Dimitris Dimitrakos, Ian Jarvie, David Miller, Peter Munz, Alan Musgrave, Abdelhamid Sabra, Jeremy Shearmur, John W.N. Watkins m.fl. Popper hadde venner og støttespillere i vidt forskjellige fagfelt. Blant de mest fremtredende var sosiologen Hans Albert, matematikeren og kosmologen Hermann Bondi, sosiologen og politikeren Ralf Dahrendorf, nevrofysiologen John Eccles, kunsthistorikeren Ernst Gombrich, økonomen og sosialfilosofen Friedrich von Hayek, biologen Peter Medawar, forbundskansler Helmut Schmidt og fysikeren Erwin Schrödinger.
Manama
De eldste historiske tekster som byen er beskrevet i er fra 1345. Byen ble tatt av portugisere i 1521 og av persere i 1602. Etter dette har byen vært under kontroll av Al-Khalifa-dynastiet siden 1783. I 1971 ble byen hovedstad i den uavhengige staten Bahrain.
Karl Popper
Sene arbeider (1969–1994)
Popper ble emeritert i 1969, men fortsatte sitt arbeid for fullt. I økende grad jobbet han med bevissthetsfilosofi, blant annet ved å utvikle inndelingen i verden 1–3, konkretisere sine forestillinger om en evolusjonær erkjennelsesteori og videreutvikle sine ideer om propensiteter. Flere av de senere bøkene hans handlet om disse temaene.
Samtidig fortsatte Popper sine arbeider med politisk filosofi. Han utdypet og populariserte sine tanker om det åpne samfunn og deltok via innlegg, foredrag og intervjuer i bl.a. den tyske og britiske samfunnsdebatten.
Manama
Landets høyeste bygninger, Bahrain World Trade Center, ligger i byen.
Karl Popper
Sene arbeider (1969–1994)
Popper døde etter kort tids sykdom i 1994, 92 år gammel. Han er begravd på Friedhof Lainz i Wien i en felles grav med kona.
Filosofi
Det har blitt påpekt at Popper hadde et uvanlig bredt anlagt filosofisk arbeidsområde. Mest kjent er han for sine bidrag til vitenskaps- og erkjennelsesteori, sosial- og politisk filosofi. Men han jobbet også med blant annet logikk, metafysikk, språk-, bevissthets- og moralfilosofi, filosofihistorie, vitenskapshistorie og -sosiologi.
Vitenskapsteori
Poppers epokegjørende vitenskapsteoretiske innsikt var at et utsagn kan karakteriseres som vitenskapelig hvis og bare hvis det kan falsifiseres («motbevises») gjennom empiriske iakttagelser. Popper omtalte derfor falsifiserbarhet som vitenskapens «avgrensningskriterium», altså som egenskapen som skiller vitenskap fra metafysikk. En hypotese eller teori må mao. kunne vise seg å være feil, for at den kan kalles for vitenskapelig (se falsifikasjonisme). Dette synet står i diametral motsetning både til positivistiske vitenskapsteorier og til en utbredt forestilling blant legfolk om at vitenskap består av utsagn som er «bevist», bekreftet eller sannsynliggjort.
For å illustrere forholdene med et klassisk eksempel, kan ikke påstanden «alle svaner er hvite» verifiseres (bekreftes) gjennom observasjon. Selv tusen observasjoner av hvite svaner viser bare at tusen svaner er hvite, men ikke at alle svaner er hvite. Derimot kan påstanden falsifiseres gjennom én eneste (troverdig) observasjon av for eksempel en fiolett eller svart svane.
Basert på sin oppdagelse, foreslo Popper et nytt syn på hvordan vitenskapelige teorier blir til. Den rådende forestillingen fulgte tidligere dette skjema:
I stedet tenkte Popper seg den følgende modell:
Forklaringsforsøkene er hypotesene som settes frem for å løse det opprinnelige problemet, som kan være et åpent vitenskapelig spørsmål, en praktisk utfordring eller en overraskende iakttagelse. Feilelimineringen innebærer en test av hypotesenes forutsigelser mot virkeligheten, i form av nye observasjoner eller et eksperiment (til dels kan et tankeeksperiment gjøre samme nytten). Forklaringsforsøkene som ikke består realitetssjekken, lukes ut (falsifiseres). Har et forklaringsforsøk bestått testen, anses det som styrket og opprettholdes inntil videre. Som regel vil det i denne sammenheng dukke opp nye problemer, enten i form av observasjoner som heller ikke den nye hypotesen kan forklare, eller i form av dyperegående spørsmål som man ikke tenkte på før man kom på den nye hypotesen. Metoden kalles hypotetisk-deduktiv, siden den først setter frem hypoteser, som man så avleder (deduserer) prediksjoner fra (som til slutt testes empirisk).
En teori som har bestått mange og strenge tester, har likevel ikke blitt «bekreftet» eller «sannsynliggjort» gjennom disse testene. I Poppers ord er en slik teori velprøvd eller har blitt styrket (se velprøvdhet) – men den blir altså bare godtatt på et foreløpig grunnlag, siden man aldri vet om den også vil bestå fremtidige tester. Vitenskapelig fremskritt skjer ifølge Popper ved at falsifiserte teorier erstattes av nye hypoteser som er «nærmere sannheten» (se sannhetsnærhet).
Poppers grunnleggende innsikt er som sådan nokså enkel, men har likevel flere viktige implikasjoner. På det erkjennelsesteoretiske plan tilsier den at sikker kunnskap ikke eksisterer (se under): Selv om vitenskapelig fremskritt er mulig og reell, skjer den ikke ved å verifisere de antatt sanne teoriene, men ved å falsifisere de antatt usanne teoriene. På det metodologiske plan innebærer Poppers innsikt en rekke anbefalninger for den vitenskapelige praksis: Istedenfor å lete etter støtte for sine antagelser, bør man lete etter feil i dem. Forskere bør ikke beskytte sine teorier mot kritikk og tilbakevisning – tvert imot bør de formulere sine teorier så eksplisitte som mulig og fremheve deres potensielle svakheter.
Metafysikk
Popper brukte begrepet metafysisk i vid forstand om ethvert utsagn som ikke er vitenskapelig. På samme måte som positivistene prøvde han å finne et kriterium for å avgrense vitenskap fra metafysikk. Positivistene forstod et slikt kriterium som meningskriterium – de anså metafysikk for å være meningsløs og dermed overflødig. Derfor har Popper delvis blitt tatt for å mene det samme, men han var fra starten av tydelig på at hans avgreningskriterium (falsifiserbarhet) ikke måtte tolkes som noe meningskriterium. Tvert imot forsvarte han metafysikken som både meningsfull og viktig.
Popper gjorde det tydelig at vitenskap bare er mulig gjennom «utenomvitenskapelige» (og dermed metafysiske) konvensjoner eller overenskomster. Et enkelt eksempel er at vitenskapelig fremskritt forutsetter at utøverne bekjenner seg til sannferdighet. Et slikt krav om vitenskapelig redelighet kan ikke i sin tur avledes vitenskapelig eller testes mot empiriske funn – det er en moralsk verdi som danner forutsetningen for all vitenskapelig praksis. Den metafysiske overenskomsten som Popper var mest opptatt av, er rasjonalismen, som Popper forstod som villigheten til en rasjonell meningsutveksling og åpenheten for kritiske argumenter. Han kalte denne grunnholdningen kritisk rasjonalisme og beskrev den slik:
Popper forsvarte også (kritisk) realisme: Han var overbevist om en virkelighet som eksisterer uavhengig av oss, og som vi kan utforske og få objektive «svar» fra. Dermed er også sannhet en objektiv størrelse (Popper var her sterkt påvirket av Alfrad Tarski): En påstand er sann hvis og bare hvis den beskriver virkeligheten slik den er. Det er bare slik at man aldri kan vite sikkert om en påstand er sann.
Erkjennelsesteori
Popper så på løsningen av «induksjonsproblemet» som et av sine viktigste bidrag: Han besvarte spørsmålet om induktive slutninger, altså slutninger fra observasjon til teori, er gyldige, med et rungende «nei». Men han viste samtidig at Humes pessimistiske konklusjon, at objektiv kunnskap dermed må være umulig, ikke følger. Det er bare slik at kunnskap aldri er sikker. Popper inntar dermed en erkjennelsesteoretisk posisjon som er kjent som fallibilisme: All kunnskap er provisorisk og feilbar; og det er prinsipielt umulig å gi endelige og uomtvistelige begrunnelser, bevis eller rettferdiggjørelser for en påstand. Dette utelukker likevel ikke kunnskapsøkning: Man kan avdekke feiltagelser og dermed erstatte gamle oppfatninger med nye og bedre oppfatninger. Ved å forsvare fallibilismen som en rasjonalistisk posisjon, viste Popper altså at umuligheten av induksjon ikke trenger å føre til nihilisme, relativisme eller skeptisisme.
Poppers alternativ til induktiv erkjennelse var prøving og feiling – når vi konfronteres med et problem eller en overraskende iakttagelse, finner vi på et forklaringsforsøk og tester det deretter mot verdenen. Dette skjer både i hverdagen og i vitenskapen. Popper illustrerte dette synet ved å sammenligne erkjennelse med en lyskaster i mørket: Man må oppsøke og lyse opp uundersøkte områder, for å finne det man leter etter. Erkjennelse er derfor en kreativ prosess, der man aktivt fravrister verden svar. Fordi alle iakttagelser er iakttagelser av noe, forutsetter erkjennelse et spørsmål eller problem – derfor påpekte Popper at enhver iakttagelse er teoriladet. En «teorifri» iakttagelse er en umulighet.
Poppers erkjennelsesteori har blitt betegnet som evolusjonær. For det første er prøving og feiling en prosess som er analog til darwinistisk evolusjon ved mutasjoner og naturlig seleksjon. For det andre kan selv våre sanseorganer betraktes som teoriladede: Popper beskriver sanseorganer som evolverte forventninger om å bli født inn i en bestemt verden (f.eks. en verden som inneholder lyder, farger og lukter).
Popper påpekte imidlertid en vesensforskjell mellom evolvert «kunnskap» og menneskelig kunnskap: Vi kan (og bør!) «la teoriene våre dø i vårt sted», som han formulerte det. Det han mente med dette, er at vi kan teste og kritisere våre teorier før vi setter dem ut i livet. Ved å dele våre ideer med andre og gjøre dem åpen for kritikk, kan flere være med på å forbedre teoriene, slik at subjektive tanker blir til objektiv kunnskap. Det er denne prosessen som ifølge Popper forklarer kunnskapens vekst.
Logikk
Popper er ikke spesielt kjent som logiker – selv om hadde kalt sitt hovedverk «forskningens logikk», bygde sin vitenskapsteori på en logisk slutningsanalyse (nærmere bestemt på modus tollens), innehadde et professorat i logikk og skrev en rekke mindre artikler om logiske problemer. Hans antagelig viktigste (om enn stort sett oversette) bidrag til logikken er hans bevis at setningslogikken, i en alternativ semantisk formulering, kan avledes fra sannsynlighetsteorien; eller at sannsynlighetsteorien er en generalisering av setningslogikken.